stanford-oval/wikipedia huggingface dataset:
Milton (hevonen)

| Marius Silver Jubilee, "Milton" |
| --- | --- |
Syntynyt:  1977
Kuollut:  1999
Sukupuoli:  ruuna
Väri:  kimo
Rotu:  puoliverinen
Kasvattaja:  John Harding-Rolls
Omistaja:  Tom ja Doreen Bradley
Ratsastaja:  John Whitaker
Laji:  esteratsastus
Voittosumma:  yli miljoona puntaa
| Mitalit> Esteratsastuksen maailmanmestaruus  |
| --- | --- | --- |
|  Hopeaa | Tukholma 1990 | Esteratsastus, yksilö |
|  Hopeaa | Tukholma 1990 | Esteratsastus, joukkue |
Esteratsastuksen euroopanmestaruus 
|  Kultaa | Rotterdam 1989 | Esteratsastus, yksilö |
|  Kultaa | Rotterdam 1989 | Esteratsastus, joukkue |
|  Hopeaa | St Gallen 1987 | Esteratsastus, yksilö |
|  Kultaa | St Gallen 1987 | Esteratsastus, joukkue |
FEI Maailmancupin finaali 
|  Kultaa | Dortmund 1990 |  |
|  Kultaa | Göteborg 1991 |  |
Milton, oikealtaan nimeltään Marius Silver Jubilee (tunnetaan myös nimellä Next Milton) oli brittiläisen Tom ja Doreen Bradleyn omistama ja John Whitakerin ratsastama estehevonen. Milton oli ensimmäinen hevonen, joka ansaitsi elämänsä aikana yli miljoona puntaa laukkaratojen ulkopuolella.lähde? Monet pitävätkin sitä maailman parhaana estehevosena. Ruuna oli 168 cm korkea hollanninpuoliverinen ja väriltään kimo.
Elämä

Milton syntyi vuonna 1977. Sen emä oli Aston Answer ja isä Marius, jolla Caroline Bradley kilpaili. Carolinen vanhemmat, Tom ja Doreen Bradley, ostivat Miltonin varsana summalla, joka vastaa noin 25 euroa. Caroline ei kuitenkaan koskaan ehtinyt kilpailla Miltonilla, sillä hän kuoli sydänkohtaukseen 1983. Stephen Hadley alkoi hoitaa Miltonia, jonka jänne vahingoittui klippauksen yhteydessä. 1985 Bradleyt lähettivät 8-vuotiaan Miltonin John Whitakerin ratsuksi. Whitakerin tallilla hevosta hoiti Malin Baryard.
Whitaker kilpaili Miltonilla menestyksekkäästi yhdeksän vuoden ajan voittaen mm. Euroopanmestaruuskilpailut 1989 ja maailmancupin vuosina 1990 ja 1991. Milton jäi eläkkeelle 1994 ja se kuoli vuonna 1999. Milton haudattiin Whitakerin tallille Yorkshiressä 6. heinäkuuta 1999. Miltonin esiintyessä viimeisiä kertoja yleisölle, sen esiintymisen aikana soitettiin Tina Turnerin "Simply the Best"-kappaletta.
Pekka Kirjakka

Pekka Kirjakka, vuoteen 1937 Niemi (22. tammikuuta 1914 Konginkangas – 19. syyskuuta 1955 Helsinki) oli suomalainen kemiantekniikan alan yritysjohtaja ja professori.
Henkilöhistoria

Kirjakan vanhemmat olivat kauppias Aleksi Niemi ja Anna Matilda Meriö ja puoliso vuodesta 1941 diplomi-nsinööri Anna-Liisa Katajisto. Kirjakka tuli ylioppilaaksi 1932, valmistui diplomi-insinööriksi 1936 ja väitteli tekniikan tohtoriksi 1943. Hän oli Yhtyneet paperitehtaat -yhtiössä Valkeakoskella Valke-yksikön kemisti 1941–1946, Järvelän tehtaat -yhtiön teknillinen johtaja 1946–1948 ja Teknoksen teknillinen johtaja kuolemaansa saakka. Kirjakasta tuli kuitenkin myös Teknillisen korkeakoulun orgaanisen kemian teknologian professori 1947 ja hän toimi korkeakoulun kemian osaston johtajana seuraavasta vuodesta alkaen. Hänellä oli myös useita kemian alan ja muita asiantuntija- ja luottamustehtäviä.
Julkaisuja

Untersuchungen über die Darstellungsmöglichkeiten von Triarylmethanfarbstoffen aus 2-Aminocymol, 1941, Helsinki: Suomalainen tiedeakatemia (väitöskirja)
Priimas

Priimas (lat. prīmās) tarkoittaa yleiskielessä ensimmäistä tai etevintä. Priimas on myös joidenkin arkkipiispojen kunnianimi, joka tavallisesti suodaan jonkin valtion kirkon esimiehelle. Katolisen kirkon arvojärjestyksessä priimas sijoittuu patriarkan ja metropoliitan väliin. Virallisesti vain paavilla on priimaksen arvo, sillä hän on Italian priimas, mutta käytännössä arvo on suotu myös eräille arkkipiispoille.
Yhdistyneessä kuningaskunnassa priimaksia ovat Yorkin arkkipiispa (engl. Primate of England) ja Canterburyn arkkipiispa (Primate of All England). Keskiajalla Ruotsin priimas oli vuoteen 1457 asti tanskalainen Lundin arkkipiispa. Hänen jälkeensä priimakseksi nimitettiin Uppsalan arkkipiispaa. Epävirallisesti priimas-nimitystä käytetään valtion tai kirkkokunnan ylimmästä piispasta. Suomen kirkossa priimakseksi nimitetään Turun arkkipiispaa, joskin varsinaisesti hän on primus inter pares.
Musiikissa priimas-nimitystä käytettiin alkuaan mustalaisorkesterin ensiviulun soittajasta. Myöhemmin nimitystä alettiin käyttää myös jousikvartetin ensiviulistista.
Aiheesta muualla

Kuvia tai muita tiedostoja aiheesta Priimas Wikimedia Commonsissa
Livets Ord

| Livets Ord |
| --- | --- |

 Uppsalan Livets Ord-seurakunta vuonna 2014.
Suuntautuminen:  helluntaiherätys
Kirkkokunta:  helluntai-karismaattisuus
Perustettu:  24. toukokuuta 1983
Johtava pastori:  Jan Blom
Pääkirkko:  Axel Johanssons gata 3 Uppsala, Ruotsi
Jäseniä:  3 000
Aiheesta muualla
Sivusto
Infobox OKNimi-testi OK: 
Livets Ord on ruotsalainen kristillinen megakirkko, jonka pääkirkko sijaitsee Uppsalassa. Seurakunnan juuret ovat toisen maailmansodan jälkeisessä helluntaiherätyksessä ja seurakunnan on luonnehdittu olevan helluntaikarismaattinen. Seurakunnan perustaja Ulf Ekman kävi raamattukoulun ja perusti Livets Ord -seurakunnan Uppsalaan vuonna 1983. Vuonna 2016 seurakuntaan osallistui noin 4 000 ihmistä ja seurakunta on luokiteltu eurooppalaiseksi megakirkoksi.
Historia

Uppsalan Livets Ord -seurakunta perustettiin Ulf ja Birgitta Ekmanin sekä 20 jäsenen toimesta toukokuussa 1983. Samana syksynä seurakunnassa aloitettiin myös raamattukoulun järjestäminen. Vuonna 1985 seurakunta perusti kristillisen koulun ja kristillisen lukion vuonna 1990. Vuonna 1986 seurakunta aloitti uuden kirkon rakennustyöt ja tilat valmistuivat vuonna 1987. Vuonna 1994 seurakunta perusti Scandinavian School of Theologyn edeltäjänä toimineen teologisen seminaarin, joka kouluttaa pastoreita ja opiskelijoita teologiassa ja johtajuudessa.
Vuonna 2013 Livets Ordin johto sirtyi Ekmaneilta pastori Joakim Lundqvistille ja tämän vaimolle Marialle. Ekmanit siirtyivät roomalaiskatoliseen kirkkon. Lundqvistit toimivat seurakunnan johdossa vuoteen 2021 asti, minkä jälkeen he luovuttivat seurakunnan johtajuuden Jan Blomille.
Kansainvälinen työ

Livets Ord toimii kansainvälisesti Word of Life International (WOLI) -verkostossa. Verkostoon kuuluu Elämän Sana -seurakuntia ympäri maailman muun muassa Ruotsissa, Armeniassa, Georgiassa, Venäjällä, Vietnamissa, Azerbaidžanissa ja Intiassa. WOLI-verkostossa edistetään uskonopetusta, saarnaamista, hengellistä elämää, lähetystehtävän ja opetuksen teemoja.
Johtavat pastorit

Johtavat pastorit perustamisesta lähtien:
1983–2002: Ulf Ekman
2002–2005: Robert Ekh
2005–2013: Ulf Ekman
2013–2021: Joakim Lundqvist
2021–2024: Jan Blom
Aiheesta muualla

Livets ord - köp dig frälsning
Scandinavian School of Theology
| n k Suurimmat kristiliset megakirkot |
| --- | --- |
Yhdysvallat:  Bethel Church (CA)  Calvary Chapel (FL)  Calvary Church (NM)  Central Christian Church (NV)  Christ’s Church of the Valley (AZ)  Christ Fellowship (FL)  Christ the King Community Church (WA)  Church of the Highlands (AL)  Crossroads Church (OH)  Dream City Church (AZ)  Eagle Brook Church (MN)  Elevation Church (NC)  Family Christian Center (IN)  Fellowship Church (TX)  Flatirons Community Church (CO)  Gateway Church (TX)  Greater Cornerstone Baptist Church (TX)  Harvest Christian Fellowship (CA)  Lakewood Church (TX)  Life.Church (OK)  McLean Bible Church (VA)  NewSpring Church (SC)  North Point Community Church (GA)  Prestonwood Baptist Church (TX)  Saddleback Church (CA)  Second Baptist Church Houston (TX)  Southeast Christian Church (KY)  The Potter’s House (TX)  Willow Creek Community Church (IL)  Woodlands Church (TX)  World Changers Church International (GA) 
Eurooppa:  Hillsong Hillsong UK  Hillsong Sweden  Hit Gyülekezete  Kensington Temple  Kingsway International Christian Centre  Livets Ord Uppsala, Ruotsi  Donetsk, Ukraina 
Afrikka:  Deeper Life Bible Church  Doxa Deo  Living Faith Church Worldwide  Nigerian apostolinen kirkko  Redeemed Christian Church of God  United Family International Church 
Muut:  Calvary Temple  Hillsong Church  Yoido Full Gospel Church
Chaville

| Chaville |
| --- | --- |
 Chavillen kaupungintalo
 vaakuna
 Chavillen sijainti Pariisin metropolialueella
 Koordinaatit: 48°48′31″N, 02°11′19″E 
Valtio:  Ranska
Alue:  Île-de-France
Departementti:  Hauts-de-Seine
Arrondissementti:  Boulogne-Billancourt
Hallinto:  
 – Pormestari:  Georges Siffredi
Pinta-ala:  
 – Kokonaispinta-ala:  3,55 km²
Väkiluku (2014):  19 619
 – Väestötiheys:  5 526,5 as./km²
Postinumero:  92370
Infobox OKVirheellinen NIMI-arvo: 
Chaville on Ranskan kunta Pariisin lounaisella esikaupunkivyöhykkeellä, 12,5 kilometrin päässä Pariisin keskustasta. Se kuuluu Boulogne-Billancourtin arrondissementtiin. Siellä on arviolta 19 619 asukasta (vuonna 2014) ja sen pinta-ala on 3,55 neliökilometriä.
Lähes puolet Chavillen pinta-alasta on metsää. Sen naapurikuntia ovat Meudon, Sèvres, Vélizy-Villacoublay, Viroflay ja Ville-d'Avray. Kunta on perustettu 800-luvulla.
Liikenne

Chaville sijaitsee Pariisista Versailles’hin johtavan tien D910 varrella. Kunnassa on kolme rautatieasemaa: Gare de Chaville-Rive-Droite Transilien-linjalla Pariisista Versailles’hin; Gare de Chaville-Rive-Gauche Transilien-linjalla Pariisin Montparnasselta Rambouillet’hen sekä RER-linjan C asema Chaville-Vélizy.
Aiheesta muualla

Kuvia tai muita tiedostoja aiheesta Chaville Wikimedia Commonsissa
Kunnan internetsivut (Arkistoitu – Internet Archive)
| n k Hauts-de-Seinen kunnat |
| --- | --- |
Antony · Asnières-sur-Seine · Bagneux · Bois-Colombes · Boulogne-Billancourt · Bourg-la-Reine · Châtenay-Malabry · Châtillon · Chaville · Clamart · Clichy · Colombes · Courbevoie · Fontenay-aux-Roses · Garches · La Garenne-Colombes · Gennevilliers · Issy-les-Moulineaux · Levallois-Perret · Malakoff · Marnes-la-Coquette · Meudon · Montrouge · Nanterre · Neuilly-sur-Seine · Le Plessis-Robinson · Puteaux · Rueil-Malmaison · Saint-Cloud · Sceaux · Sèvres · Suresnes · Vanves · Vaucresson · Ville-d’Avray · Villeneuve-la-Garenne
luettelo kunnista
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chaville
Käännös suomeksi
Pervomaiskin piiri

| Pervomaiskin piiri Первомайський район |
| --- | --- |
 Piirin sijainti Mykolajivin alueen kartalla
 Lippu:  Vaakuna
 Koordinaatit: 48.044°N, 30.849°E 
Valtio:   Ukraina
Alue:  Mykolajivin alue
Perustettu:  17.7.2020
Hallinto:  
 – hallinnollinen keskus:  Pervomaisk (63 377 as., 2021)
Pinta-ala  ():  3 792,5 km²
Väkiluku (2021 (arvio)):  147 757
Aikavyöhyke:  UTC+2
– kesäaika:  UTC+3
 
Verkkosivu
Pervomaiskin piiri (ukr. Первомайський район, Pervomaiskyi raion) on hallinnollinen piiri Ukrainan keskiosassa Mykolajivin alueella. Piiri perustettiin alkujaan vuonna 1923. Nykyään – vuoden 2020 aluelaajennusten jälkeen – Pervomaiskin piiri rajoittuu pohjoisessa Kirovohradin alueeseen, idässä ja etelässä Voznesenskin piiriin, lounaassa ja lännessä etelässä Odessan alueeseen (Berezivkan ja Podilskin piirit). Piirin hallinnollinen keskus on Pervomaiskin kaupunki (63 377 as., 2021).
Pervomaiskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Mykolajivin  alueen piirien lukumäärän neljään. Pervomaiskin piirin pinta-alaksi tuli 3 792,5 neliökilometriä.
Ukrainan tilastokeskus arvioi Pervomaiskin piirin väkiluvuksi 147 757 (1.1.2021). Kaupunkilaisiksi luokiteltiin 59,0 prosenttia piirin asukkaista (87 176 as.), eli Pervomaiskin kaupungin ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi.
Pervomaiskin piiri ennen heinäkuun 2020 alueuudistusta.
Aiheesta muualla

Kuvia tai muita tiedostoja aiheesta Pervomaiskin piiri Wikimedia Commonsissa
Chelsea College of Art and Design

Chelsea College of Art and Design
Koulurakennuksen etelän puoleinen osa.
Chelsea College of Art and Design, aiemmalta nimeltään Chelsea School of Art, on Englannin johtavia taidekouluja. Se kuuluu osana University of the Arts London -kokonaisuuteen.
Koulu tarjoaa jatko-opintoja kuvataiteessa, graafisessa suunnittelussa, sisustussuunnittelussa ja tekstiilisuunnittelussa tohtorin tutkintoon asti. Koulu aloitti vuonna 1895 osana South-Western Polytechnic -koulua. Vuonna 1908 nimeksi tuli Chelsea School of Art ja vuonna 1989 Chelsea College of Art and Design. Koulua johtaa David Garcia ja sen tilat sijaitsevat Millbankissa Lontoossa Tate Britainin lähellä.
Koululla on kolme näyttelytilaa, Chelsea Space, The Parade Ground ja The Triangle Gallery.
Tunnettuja opiskelijoita

Suomalaisista taiteilijoista koulussa ovat opiskelleet muiden muassa Helmi Kuusi, Antti Ratalahti, Mari Sunna, Jani Ruscica ja Samu Raatikainen.
John Berger, taidekriitikko
Quentin Blake, kuvittaja
Dirk Bogarde, näyttelijä ja kirjailija
Jane Campion, elokuvaohjaaja
Anthony Caro, kuvanveistäjä
Leonora Carrington
Patrick Caulfield
Richard Deacon, kuvanveistäjä
Peter Doig
Ralph Fiennes, näyttelijä
Elizabeth Frink, kuvanveistäjä
David Hockney
Anish Kapoor, Turner-palkinto 1991
Tom Jenkinson, muusikko
Steve McQueen, Turner-palkinto 1999
Mariko Mori, videotaiteilija
David Nash, kuvanveistäjä
Paul Nash
Alan Rickman, näyttelijä
Alexei Sayle, näyttelijä
Mark Wallinger, Turner-palkinto 2007
Emily Young, kuvanveistäjä
Ossip Zadkine, kuvanveistäjä
Aiheesta muualla

Chelsea College of Art and Design, kotisivut (Arkistoitu – Internet Archive)
Chelsea Space -näyttelytila
Novoukrajinkan piiri

| Novoukrajinkan piiri Новоукраїнський район |
| --- | --- |
 Piirin sijainti Kirovohradin alueen kartalla
 Lippu:  Vaakuna
 Koordinaatit: 48.3168°N, 31.5214°E 
Valtio:   Ukraina
Alue:  Kirovohradin alue
Perustettu:  1923, laajentunut 17.7.2020
Hallinto:  
 – hallinnollinen keskus:  Novoukrajinka (16 338 as., 2021)
Pinta-ala  ():  5 202,9 km²
Väkiluku (2021 (arvio)):  138 509
Aikavyöhyke:  UTC+2
– kesäaika:  UTC+3
Novoukrajinkan piiri (ukr. Новоукраїнський район, Novoukrajinskyi raion) on hallinnollinen piiri Ukrainan keskiosassa Kirovohradin alueella. Piiri perustettiin alkujaan vuonna 1923. Nykyään – vuoden 2020 aluelaajennusten jälkeen – Novoukrajinkan piiri rajoittuu idässä Kropyvnytskyin piiriin, etelässä Mykolajivin alueeseen, lännessä Holovanivskin piiriin ja pohjoisessa Tšerkasyn alueeseen. Piirin hallinnollinen keskus on Novoukrajinkan kaupunki (16 338 as., 2021).
Novoukrajinkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kirovohradin alueen piirien lukumäärän neljään. Huomattavasti laajentuneen Novoukrajinkan piirin pinta-alaksi tuli 5 202,9 neliökilometriä.
Ukrainan tilastokeskus arvioi Novoukrajinkan piirin väkiluvuksi 138 509 (1.1.2021). Piiri on väestöltään maaseutuvaltainen. Kaupungistumisaste oli 45.8 prosenttia. Kaupunkilaisiksi (63 459 as.) tilastoitiin piirin neljän kaupungin (Mala Vyska, Novomyrhorod, Novoukrajinka ja Pomitšna) sekä kolmen kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi.
Novoukrajinkan piirin alue ennen heinäkuun 2020 alueuudistusta.
Novoukrajinkan kaupunkia.
Maaseudun asutusta: Voronivkan kylä.
Aiheesta muualla

Kuvia tai muita tiedostoja aiheesta Novoukrajinkan piiri Wikimedia Commonsissa
Chevrolet Astro

| Chevrolet Astro GMC Safari |
| --- | --- |

Valmistustiedot
Valmistusmaa:   Yhdysvallat
Valmistaja:  Chevrolet GMC
Konserni:  General Motors
Valmistusvuodet:  1985–2005
Korimalli:  pakettiauto
Chevrolet Astro on Chevroletin vuosina 1985–2005 valmistama pakettiautomalli, josta valmistettiin myös tila-autoversiota. Samaa autoa myytiin myös GMC Safari -nimisenä. lähde?
Astron ja Safarin sukupolvet

Astron ensimmäinen sukupolvi
Safarin ensimmäinen sukupolvi
Astron toinen sukupolvi
Safarin toinen sukupolvi
Aiheesta muualla

Wikimedia Commonsissa on kuvia tai muita tiedostoja aiheesta .
AstroSafari.com[vanhentunut linkki] (englanniksi)
AstroSafariVans.com (englanniksi)
Holovanivskin piiri

| Holovanivskin piiri Голованівський район |
| --- | --- |
 Piirin sijainti Kirovohradin alueen kartalla
 Lippu:  Vaakuna
 Koordinaatit: 48.3878°N, 30.4582°E 
Valtio:  Ukraina
Alue:  Kirovohradin alue
Perustettu:  1923, laajentunut 17.7.2020
Hallinto:  
 – hallinnollinen keskus:  Holovanivsk (5 759 as.( as., 2021)
Pinta-ala  ():  4 244,0 km²
Väkiluku (2021 (arvio)):  121 150
Holovanivskin piiri (ukr. Голованівський район, Holovanivskyi raion) on hallinnollinen piiri Ukrainan keskiosassa Kirovohradin alueella. Piiri perustettiin alkujaan vuonna 1923. Vuoden 2020 aluelaajennusten jälkeen Holovanivskin piiri on rajoittunut idässä Novoukrajinkan piiriin. Lisäksi naapureina ovat etelässä Mykolajivin alueen Pervomaiskin piiri, lounaassa Odessan alueen Podilskin piiri, lännessä Vinnytsjan alue ja pohjoisessa Tšerkasyn alue. Piirin hallinnollinen keskus on Holovanivskin kaupunkityyppinen taajama (5 759 as., 2021).
Holovanivskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kirovohradin alueen piirien lukumäärän neljään. Huomattavasti laajentuneen Holovanivskin piirin pinta-alaksi tuli 4 244,0 neliökilometriä.
Ukrainan tilastokeskus arvioi Holovanivskin piirin väkiluvuksi 121 150 (1.1.2021). Piirin väestö on maaseutuvaltaista;  kaupungistumisaste oli 39,9 prosenttia. Kaupunkilaisiksi (48 382 as.) tilastoitiin piirin kahden kaupungin (Blahovištšenske 5 943 as. ja Haivoron 14 214 as.) sekä kuuden kaupunkityyppisen taajaman väestö. Taajamista väkirikkaimpia olivat Novoarh’anhelsk (6 040 as.), Holovanivsk (5 759 as.) ja Pobuzke (5 746 as.). Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi.
Holovanivskin piirin alue ennen heinäkuun 2020 alueuudistusta.
Kirkko Holovanivskissa.
Haivoronin rautatieasema.
Aiheesta muualla

Kuvia tai muita tiedostoja aiheesta Holovanivskin piiri Wikimedia Commonsissa
Cessy

| Cessy |
| --- | --- |
 vaakuna
 Cessy
 Koordinaatit: 46°19′09″N, 6°04′12″E 
Valtio:  Ranska
Alue:  Auvergne-Rhône-Alpes
Departementti:  Ain
Arrodissementti:  Gex
Pinta-ala:  
 – Kokonaispinta-ala:  6,39 km²
Väkiluku (2021):  5 413
Infobox OKVirheellinen NIMI-arvo: 
Cessy on kunta Ainin departementissa Rhône-Alpesin hallintoalueella Ranskassa. Kunnassa oli 2 283 asukasta vuoden 1999 väestönlaskennassa. Cessyn pinta-ala on kuusi neliökilometriä.
Cessyn kunnan alueelle rakennetaan Compact Muon Solenoid-koeasemaa, joka liittyy tutkimuslaitos CERNin maailman suurimpaan hiukkaskiihdyttimeen Large Hadron Collideriin.
Allonzier-la-Caille

| Allonzier-la-Caille |
| --- | --- |
 vaakuna
 Allonzier-la-Caille
 Koordinaatit: 46°00′15″N, 6°07′02″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrodissementti:  Saint-Julien-en-Genevois
Pinta-ala:  
 – Kokonaispinta-ala:  9,62 km²
Väkiluku (2021):  2 213
Allonzier-la-Caille on Ranskan kunta, joka sijaitsee Haute-Savoien departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui 2 213 asukasta.
Aiheesta muualla

Kuvia tai muita tiedostoja aiheesta Allonzier-la-Caille Wikimedia Commonsissa
Alexander Mildner

Alexander Mildner on saksalaissyntyinen mikrobiologian tutkija. Hän toimii urapolkuprofessorina Turun yliopistossa. Hän tutkii immunologiaa, kantasoluja ja makrofageja.  Mildner on yksi maailman lainatuimpia immunologia-alan tutkijoita.
Mildner valmistui maisteriksi vuonna 2003 Max Planck Instituutista, jossa hän tutki lihavuuden kehittymistä banaanikärpäsillä. Väitöskirjavaiheessa hän siirtyi tutkimaan synnynnäisen puolustusjärjestelmän soluja Göttingenin yliopiston lääketieteen keskuksen neuropatologian yksikössä.
Vuodesta 2022 Mildner johtaa Turun yliopistossa kuuden tutkijan ryhmää ”Mildnerin laboratoriota”.
Imbros

Imbroksen vuoria. Oikealla sammunut tulivuori Ilyas Dag.
| --- | --- |
Muut nimet:  Imroz, Gökçeada
Sijainti:  Gökçeadan piirikunta, Çanakkalen maakunta Turkki
Saariryhmä:  Pohjoisen Egean saaret
Merialue:  Egeanmeri
Korkein kohta:  673 m
Pinta-ala:  279 km²
| --- | --- |
Asukasluku:  8 776
Kieli:  turkki, kreikka
muokkaa - muokkaa wikitekstiä - muokkaa Wikidataa
Imbros (m.kreik. Ἴμβρος, kreik. Ίμβρος, Ímvros, turk. Gökçeada, aiemmin Imroz) on Turkkiin kuuluva saari Egeanmeren koilliosassa Saroksenlahden suulla Gallipolin niemimaan edustalla. Se on Turkin suurin saari ja läntisin kohta, ja se on läheisen Tenedoksen ohella ainoa Turkille kuuluva suurempi Egeanmeren saari; muut saaret kuuluvat Kreikalle.
Hallinnollisesti saari kuuluu Çanakkalen maakuntaan ja muodostaa Gökçeadan piirikunnan. Saaren pinta-ala on 279 neliökilometriä. Saaren asukkaista suurin osa oli vanhalta ajalta aina 1960-luvulle kreikkalaisia, mutta nyttemmin suurin osa heistä on Turkin harjoittaman syrjivän politiikan vuoksi muuttanut pois ja tilalle on tullut turkkilaisia.
Maantiede > Geologia

Imbros on pääasiassa vulkaanista alkuperää, ja saaren korkein vuori Ilyas Dag (aikaisemmalta nimeltään Hagios Ilias) on sammunut kartiomainen kerrostulivuori.
Maantiede > Maanjäristykset

Geologisesti Imbros on Anatolian laatalla mutta hyvin lähellä kohtaa, jossa sen sekä Egeanmeren ja Euraasian mannerlaattojen rajat kohtaavat. Saaren pohjoispuolitse kulkee Pohjois-Anatolian siirros Koillis-Anatoliasta Egeanmeren pohjoisosaan, ja siksi maanjäristykset ovat saarella alituisena uhkana. Saarta vavisutti 24. toukokuuta 2014 Egeanmeren maanjäristys, jonka keskus oli lähellä Imbrosta ja joka oli voimakkuudeltaan 6,9 momenttimagnitudia. Siinä 30 henkeä loukkaantui ja monet vanhat talot vahingoittuivat, jotkut korjauskelvottomiksi. Vielä voimakkaamman maanjäristyksen on ennustettu tapahtuvan alueella lähitulevaisuudessamilloin?. Heikot, mutta havaittavissa olevat järistykset ovat yleisiä.
Maantiede > Ilmasto

Imbroksessa vallitsee välimerenilmasto lämpimine ja kuivine kesineen sekä kosteine ja viileine talvineen. Vaikka kesä on kuivin vuodenaika, sadekuuroja esiintyy silloinkin. Talvisin eivät lumi ja routa ole harvinaisia.
Maantiede > Meri

Imbroksen ympärillä Mustastamerestä ja Marmaramerestä tuleva vesi sekoittuu Egeanmeren lämpimämpään ja suolaisempaan veteen, mikä mahdollistaa saaren ympärillä rikkaan meriekosysteemin.
Maantiede > Çinarlin kaupunki

Çinarli, joka tunnetaan myös nimellä Gökçeada tai Merkez, joka merkitsee keskusta, on Imbroksen ainoa kaupunki. Kreikaksi sen nimi on Panaghia Balomeni (Παναγία Μπαλωμένη). Sen lähellä on pieni Gökçeadan lentoasema.
Maantiede > Kylät

Useimmat saaren kylät saivat vuonna 1926 uudet turkinkieliset nimet. Niitä ovat:
Historia > Mytologia

Kreikkalaisten myyttien mukaan Thetiksen, Akhilleuksen äidin palatsi sijaitsi Imbroksen ja Samothraken välissä. Iliaan mukaan taas Poseidonin siivekkäiden hevosten tallit sijaitsivat Imbroksen ja Tenedoksen välissä:
»Onkalo laajapa on meren alhoiss, yht' etähällä
siit' ovat vastakkain Tenedos sekä vuorinen Imbros.
Sinne Poseidon, maan järisyttäjä, valjakon jätti
valjaist' irrottain, rehun ääreen ambrosiaisen,
aukeamattomin, kultaisin kulumattomin kahlein
kammitsi jalat, jott' orot paikoillaan palausta,
vartois valtiahansa, ja lähti akhaijien leiriin.»
Iliaassa Imbros mainitaan muutamassa muussakin yhteydessä. Muun muassa saaren hallitsijan, Eetionin kerrotaan maksaneen orjaksi joutuneesta Lykaonista, Priamoksen pojasta suuret lunnaat voidakseen palauttaa tämän isälleen. Lisäksi saari mainitaan Apollonille omistetussa homeerisessa hymnissä.
Myös Apollonios Rhodoslainen mainitsee Imbroksen Argonautika-teoksensa ensimmäisessä kirjassa.